# Lin Yu-ting

Lin Yu-ting (Taipei Berria, 1995eko abenduaren 13a) emakumezko boxeolari taiwandarra da, 2024ko Parisko txapeldun olinpikoa.

## Kirol ibilbidea

Linek urrezko domina bat irabazi zuen 2018ko emakumezkoen AIBA munduko boxeo txapelketan, oilar pisu gisa, eta ondoren domina bat AIBA 2019 txapelketan.

### Generoaren inguruko polemika

2023. urtean AIBAk izena aldatu zuen Nazioarteko Boxeo Elkartera (IBA) eta erakunde honek antolatutako 2023ko Emakumezkoen Munduko Boxeo Txapelketetatik deskalifikatua izan zen, zehaztu gabeko genero-test batzuengatik. Imane Khelif boxeolari aljeriarrak ere jasan zuen deskalifikazioa halaber orduko hartan.
IBAk ez zuen probaren metodologia azaldu, eta "xehetasunak isilpekoak izaten jarraitzen" zutela adierazi zuen.

### Paris 2024ko partehartzea eta garaipena

IBAren estatus olinpikoa 2023ko ekainean baliogabetu zuten, ustelkeria kasuak leporatuta. Ondorioz, 2024ko Udako Olinpiar Jokoetarako Pariserako boxeo txapelketa COIk kudeatu zuen Thomas Bach COIko presidenteak Khelifen eta Linen parte-hartzea defendatu zuen: "Inoiz ez zen zalantzarik izan emakume zirenik".
Eta hortaz, Kheifek bezala, Linek parte hartu zuen Parisen, 57 kiloko emakumezkoen kategorian, eta Khelifek bezalatsu irabazi zuen, urrezko domina lortu zuen aurkari guztiak gainditu ostean: Sitora Turdibekova uzbekiarra, Svetlana Staneva bulgariarra, Esra Yildiz Kahraman turkiarra eta finalean Julia Szeremeta poloniarra.
Khelifek eta Linek, biek ala biek ikusi zuten beren parte-hartzea eta generoa zalantzan jarria Parisen ziren bitartean. Jazarpen gisa definitu zuen gertatua Khelifek eta pere partehartzea amaitzean epaitegietan salaketa jarri zuen. Linek adierazi zuen berak ere pentsatuko zuela agian Khelifen bidetik jarraitzea, eta jakinaren gainean zegoela lehian zen bitartean nolako salaketak egin zizkioten, baina hala ere kirol-jardueran zentratzea erabaki zuela. Guztiarekin negarrez hunkituta azaldu zen domina jasotzean.

## Bizitza pertsonala

Txikitan, Linek eta bere anaia nagusiak Hajime no Ippo animea ikusi zuten, eta horrek boxeoan pentsatzera bultzatu zuen. Linen beste motibazio bat boxeoan aritzeko izan zen bere ama babesteko ahalegina egitea aita abusatzailea izan zuenez.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2024 | Paris Frantzia | 01 ! | Emakumezkoa, 57 kg. |

## Erreferentziak

* Artikulu hau, osorik edo zatiren batean, katalanezko wikipediako «Lin Yu-ting» artikulutik itzulia izan da, 2024-08-10 data duen 33771139 bertsioa oinarritzat hartuta. Sartze-datarik ez duten erreferentziak, edo 2024-08-10 baino lehenago datatuak, jatorrizko artikulutik ekarri dira itzulpenarekin batera.
* ↑ «Second Taiwanese boxer secures ticket to Tokyo Olympics - Focus Taiwan» Focus Taiwan - CNA English News 2020-03-09.
* ↑ 2019 World Championships results
* ↑ Second Taiwanese boxer secures ticket to Tokyo Olympics. 9 March 2020.
* ↑ «Imane Khelif and Lin Yu-ting: IOC president Thomas Bach defends boxers competing at Olympics» BBC Sport 2024-08-03.
* ↑ (Ingelesez) McCarron, Jack. (2024-07-31). Explained: The gender controversy miring women's Olympic boxing. (Noiz kontsultatua: 2024-08-11).
* ↑ Boxers who failed gender tests at world championships cleared to compete at Olympics. 30 July 2024.
* 1 2 «Olympics: Italian boxer abandons match after less than a minute» euronews 2024-08-01.
* ↑ «Olympics 2024: IOC says it is saddened by abuse boxers are receiving over 'arbitrary' gender row» Sky Sports.
* 1 2 Ingle, Sean. (2024-07-29). «Boxers who failed gender tests at world championships cleared to compete at Olympics» The Guardian ISSN 0261-3077..
* ↑ Dunbar, Graham. «Two female boxers meet Paris Olympics rules after gender test issue at world championships, IOC says» ABC News.
* ↑ 'No doubt' boxers like Imane Khelif are women, says Olympics president. 3 August 2024.
* ↑ LIN Yu Ting. París 2024 2024-08-10.
* ↑ Sustatu. (2024-08-03). «Imane Khelif boxeolaria, emakume jazarria, zorte on arratsaldeko borrokan!» sustatu.eus (Noiz kontsultatua: 2024-08-11).
* ↑ (Ingelesez) Bloom, Ben. (2024-08-10). «Imane Khelif files legal complaint for cyber harassment after ‘digital lynching’» The Telegraph ISSN 0307-1235. (Noiz kontsultatua: 2024-08-11).
* ↑ (Ingelesez) Ames, Nick. (2024-08-10). «Boxer Lin Yu-ting sobs after winning Olympic gold amid gender row» The Guardian ISSN 0261-3077. (Noiz kontsultatua: 2024-08-11).
* ↑ 張, 志清. (2013-10-08). «《第一神拳》啟發 林郁婷拿世界冠軍» 中國時報 (中國時報).
* ↑ «Taiwan's Olympic boxer Lin Yu-ting fights transgender claims» Taiwan News 2024-08-01.

## Kanpo estekak

* Datuak: Q16905504
* Multimedia: Lin Yu-ting (boxer) / Q16905504